5. ΑΝΑΓΚ. ΝΟΜΟΣ υπ’ αριθ. 2403 της 19/21 Ιουν. 1940 (ΦΕΚ Α΄ 192)  Περί απαγορεύσεως, κατοχής και χρήσεως ειδών στρατιωτικού ιματισμού. Άρθρ.1.-Εις τους απολυομένους των τάξεων του Στράτου, της Ξηράς, του Β. Ναυτικού και της Αεροπορίας οπλίτας, εις τους αναπήρους πολέμου και εις πάντα ιδιώτην απαγορεύεται η χρήσις και η κατοχή ειδών στρατιωτικού ιματισμού ή τοιούτων ομοίων ή παρεμφερών από απόψεως τύπου και σχήματος προς τα εν χρήσει εν τω Στρατώ Ξηράς, Θαλάσσης και Αέρος. Οι μη υπηρετούντες εν τη ενεργώ υπηρεσία έφεδροι Αξιωματικοί και Ανθυπασπισταί ως και Υπαξιωματικοί του Β. Ναυτικού επιτρέπεται να κατέχουν ουχί όμως και να χρησιμοποιούν είδη της στολής αυτών. Άρθρ.2-Είδη στρατιωτικού ιματισμού κατά την έννοιαν του ανωτέρω άρθρου εισί τα φερόμενα κατά την εν τω Στρατεύματι υπηρεσίαν υπό των ανδρών του Στρατού της Ξηράς, Ναυτικού και Αέρος, οίον η χλαίνη, το χιτώνιον, η περισκελίς, το πηλήκιον του κεκανονισμένου τύπου κλπ. Άρθρ.3.-1.Εταιρείαι, Φιλανθρωπικά Ιδρύματα, Σύλλογοι και παντοειδή παρεμφερούς μορφής Νομικά πρόσωπα οσάκις ήθελον έχει εις την κατοχήν των τοιαύτα παρόμοια προς τα του Στρατού είδη, προκειμένου να εκποιήσωσι ταύτα λόγω αχρηστίας υποχρεούνται να προβαίνωσιν εις τεμαχιστόν και ουχί απορραφήν των εκποιουμένων προς πρόληψιν της εν συνεχεία κυκλοφορίας τούτων εν τω εμπορίω. 2.Εις την αυτήν υποχρέωσιν τεμαχισμού υπόκεινται και αι αρμόδιαι Υπηρεσίαι των Πολεμικών Υπουργείων δια τα υπ’ αυτών εκποιούμενα άχρηστα είδη ιματισμού. Σελ. 1008 Άρθρ.4.-Έμποροι (παλαιοπώλαι κλπ.) κάτοχοι τοιούτων ειδών, ιματισμού υποχρεούνται να υποβάλωσιν εντός διμήνου από της ισχύος του παρόντος υπεύθυνον δήλωσιν περί των κατεχομένων υπ’ αυτών ποσοτήτων και ειδών εκ των άνω υλικών εις την οικείαν Αστυνομικήν Αρχήν. Από της ενάρξεως της ισχύος του παρόντος απαγορεύεται η εκποίησις των υπό των ανωτέρω εμπόρων κατεχομένων ως άνω ειδών ιματισμού εν τω ελευθέρω εμπορίω. Ο τρόπος της εκποιήσεως τούτων θέλει ρυθμισθή δι’ αποφάσεων των αρμοδίων Υπουργών βάσει των υποβληθεισών δηλώσεων. Άρθρ.5.-Διευθυνταί Εταιρειών, Φιλανθρωπικών και πάσης φύσεως Ιδρυμάτων, Εργολάβοι, Έμποροι, Αρχιεργάται χειροτεχνιών, Εργοστασιάρχαι, Βιομήχανοι, Πλοιοκτήται κλπ., οίτινες δέχονται εις την υπηρεσίαν των πρόσωπα φέροντα κατά παράβασιν των διατάξεων του παρόντος τα ανωτέρω είδη ιματισμού είναι συνυπεύθυνοι τούτοις και τιμωρούνται κατά τα εν άρθρ. 6 οριζόμενα. Άρθρ.6.-1.Οι παραβάται των άρθρ. 1, 3 (παρ. 1), 4 (παρ. 2), και 5 τιμωρούνται υπό του αρμοδίου Δικαστηρίου δια χρηματικής ποινής από 500 μέχρι 3.000 δραχμών και φυλακίσεως ενός μέχρις έξ μηνών. Εν υποτροπή επιβάλλεται το ανώτερον όριον των ποινών τούτων. 2.Οι παραβάται διώκονται αυτεπαγγέλτως ή και επί τη αιτήσει των οργάνων των Χωροφυλακής, Αστυνομίας Πόλεων και των κατά τόπους Φρουραρχείων. 3.Τα παρανόμως κατεχόμενα ή χρησιμοποιούμενα είδη στρατιωτικού ιματισμού κατάσχονται και καταστρέφονται. Άρθρ.7.-Εάν συντρέχη περίπτωσις εφαρμογής των διατάξεων του άρθρ. 229 Κ.Π. Νόμου ή του Νόμ. 3144/1924 "περί τιμωρίας της χρήσεως στρατιωτικού ενδύματος κατά την διάπραξιν αξιοποίνων πράξεων" η δίωξις ενεργείται κατά τας διατάξεις τούτων υπό του αρμοδίου δικαστηρίου, εις ο παραπέμπεται η υπόθεσις. Ήδη αντί του άρθρ. 229 ισχύει το άρθρ. 176 του νέου Ποιν. Κώδικος (τόμ. 8 σελ. 45). Ο Νόμ. 3144/1924 παρατίθεται εν τόμ. 8 σελ. 109. Άρθρ.8.-Πάσα διάταξις αντικειμένη τω παρόντι Νόμω καταργείται. 36.Λ.ω.4-5 Διάφοροι Νόμοι 